ජාතික සුරක්ෂිත දිනයට සමගාමීව පූර්ව සුනාමි අනතුරු ඇඟවීමේ පෙරහුරුවක් මේ මස 12 දින සවස 3ට දිවයිනේ වෙරළ තීරයට සම්බන්ධ දිස්ත්‍රික්ක 14ක් තුළ පැවැත්වීමට ආපදා කළමනාකරණ මධ්‍යස්ථානය කටයුතු යොදා තිබේ.මේ දිස්ත්‍රික්කවල ප්‍රාදේශීය ලේකම් කාර්යාල 14ක ග්‍රාම සේවා වසම් 14ක් ‍ආවරණය වන පරිදි සුනාමි තොරතුරු දැනුම් දීමේ පෙරහුරු වැඩ සටහන ආරම්භ කරන බැවින් ඒ සම්බන්ධයෙන් අනිසි බියනක් ඇති නොකර ගන්නා ලෙසද ආපදා කළමනාකරණ මධ්‍යස්ථානයේ සහකාර අධ්‍යක්ෂ (මාධ්‍ය) සරත් ලාල් මහතා මහජනතාව වෙත දැනුම් දෙයි. ‍මේ පෙරහුරු වැඩ සටහනේදී තෝරාගත් දිස්ත්‍රික්ක කිහිපයක සුනාමි අනතුරු ඇගවීමේ කුළුණු ක්‍රියාත්මකක කරන බැවින් ඒ සදහා ජනතාවගේ සහාය නොමසුරුව ලබාදෙන ලෙස ද එම මධ්‍යස්ථානය කාරුණිකව ඉල්ලා සිටී.ආපදා කළමනාකරණ මධ්‍යස්ථානය, දිස්ත්‍රික් ආපදා කළමනාකරණ ඒකක, කාලගුණ විද්‍යා දෙපාර්තමේන්තුව, ජාතික ගොඩනැඟිලි පර්යේෂණ සංවිධානය හා ශ්‍රී ලංකා තොරතුරු සංවිධානය එක්ව මේ පෙරහුරු වැඩ මුළුව සංවිධානය කරනු ලබයි..